BAKUBUSI BALABUZYA
Mbuti Mbondikonzya Kwiiya Kuzumina Milawo Yabazyali Bangu?
Ambweni kuli bakubusi mbomuzyi bamusela wanu ibasika aŋanda kufwumbwa ciindi ncobayanda, ibasama kufwumbwa mboyanda, alimwi balakonzya kuunka abeenzinyina kufwumbwa ciindi alimwi akubusena kulikoonse nkobayanda. Ambweni bazyali babo bajisi zyintu zinji zyakucita cakuti tabazyi nzyobacita bana babo.
Ibbaibbele litondezya kuti kulela bana munzila iili boobu takupi kuzwidilila. (Tusimpi 29:15) Kubula luyando nkomubona munyika kulaboola akaambo kabantu balimumo ibaliyanda, balo ibakakomenena mumaanda mobatakali kukasyigwa kucita cintu kufwumbwa ncobayanda.
Muciindi cakunyonokela bakubusi ibazumizyidwe kucita kufwumbwa ncobayanda, amusole kubona milawo yabazyali banu kuti ncitondezyo cakuti balamuyanda alimwi akumubikkila maano. Kwiinda mukumubikkila milawo, baiya Jehova Leza iwakaambila bantu bakwe kuti:
“Njookulaya akukutondezya inzila njoelede kutola, njookweenzya kukubika liso lyangu alinduwe.”
—Intembauzyo 32:8.
lug_Latn bem_Latn bem_Latn bem_Latn bem_Latn bem_Latn lij_Latn